ניגון הקפות

ניגון הקפות לרבי לוי יצחק (או ניגון להקפות) הוא ניגון שמח ללא מילים מניגוני חב"ד שנרשם מפי אביו של הרבי מלובביץ' רבי לוי יצחק שניאורסון ונקרא על שמו.

אודות הניגון
לניגון היה קבלה אצל רבי לוי יצחק שניאורסון ששרו אותו בעת הקפות בשמחת תורה אצל אדמו"ר הזקן.

ניגון זה נרשם בספר הניגונים מפי החסיד ר' פנחס אלטהויז כפי ששמעו אותו מרבי לוי יצחק.

הניגון היה חביב אצל הרבי מלובביץ' והיו שרים אותו בהתוועדויות, במעמד חלוקת כוס של ברכה ועוד.

בבית מדרשו של הרבי ובקהילות חב"ד בעולם בסיום תפילת מוסף בימים הנוראים, בסיום ברכת שים שלום נוהגים לשיר את הפיוט "היום תאמצנו" בנוסח ניגון ההקפות, והוא אחד מהניגונים המכוונים אותם נוהגים בחב"ד לנגן בזמנים מיוחדים.

הניגון מופיע בספר הניגונים - חב"ד מספר קפ"ה (185).

עיבודים מוזיקליים
בתחילת שנות ה-60 של המאה ה-20 הופיע השיר באלבום "ניגוני חב"ד" 3 של ניח"ח, ב־2015 הופיע הניגון באלבום "צמאה 1" בביצוע של עקיבא תורג'מן, ב־2017 הופיע הניגון באלבום "הניגונים" של משה לאופר בביצוע יוני שלמה, הופיע באלבום ניגוני ליל שבת - ד' בהוצאת גל עיני בביצוע הרב יצחק גינזבורג ואחרים.

השיר בוצע במהלך השנים גם על ידי שמחה פרידמן, אלי ליפסקר ואחרים.

קישורים חיצוניים
 ניגון הקפות לרבי לוי יצחק באתר קיר הניגונים
 הרבי מתחיל את ניגון הקפות ביוטיוב
 לרקוד ולבכות: ניגון לרב לוי יצחק - הללו - פודקאסט הניגונים של צמאה

ביצועים:
 אליסף חפץ, ניגון חב"ד הקפות לרבי לוי יצחק (ר' לויק)

הערות שוליים

ניגוני חב"ד